ז'אק מיזס

ז'אק ז'אקוב מיזס (בגרמנית: Jacques Jakob Mieses; 27 בפברואר 1865, לייפציג – 23 בפברואר 1954, לונדון), היה שחמטאי וסופר שחמט יהודי-גרמני.

ביוגרפיה 
ז'אק מיזס היגר לאנגליה בשנות ה-30 של המאה ה-20 כדי להימלט מרדיפות הנאצים ונהיה לרב-אמן הבריטי הראשון בשנת 1950. הוא היה שחקן התקפה מסוכן עם מספר ניצחונות מזהירים לזכותו, כולל
ניצחון מול פרנק מרשל בתחרות מונטה קרלו בשנת 1903.

מיזס ארגן את תחרות האמנים שהתקיימה בסן סבסטיאן בשנת 1911 ועמד על כך שכל הוצאות האמנים ישולמו. זו הייתה התחרות הבינלאומית הראשונה בה השתתף חוסה ראול קפבלנקה ובה השתתפו מלבדו גם אוסיפ ברנשטיין, עקיבא רובינשטיין, אהרון נימצוביץ', קרל שלכטר זיגברט טאראש ואחרים. בתחרות זו זכה קפבלנקה במקום הראשון להפתעת הכל.

מיזס כתב דווחים רבים על תחרויות, אך סגנונו נחשב ליבש למדי, וזאת בניגוד לשנינותו בשיחות פנים אל פנים.

דו-קרבות

משחקי מופת

לבן: זיגברט טאראש שחור:  ז'אק מיזס  לייפציג 1888 
במשחק זה שותפו עוד מספר שחקנים, כיועצים לשחקנים הראשיים.

במשחק זה נעשה שימוש יפה בטורים הפתוחים, ב' ו-ג' ושתילת הצריח ב-ב-7. משחק שעיקרו באגף המלכה הניב רגלי מסוכן בצידו השני של הלוח ולבסוף הפרש השחור שמצא עצמו כלוא ב-ב8 והמלך השחור שאיננו מצליח להתמודד עם כל האיומים.

לבן: אוסיפ ברנשטיין שחור:  ז'אק מיזס   קובורג 1904

במשחק זה ברנשטיין שולט באופן מלא בערוגות השחורות של הלוח. בשלב מוקדם בוצעו חילופי כלים מסיביים, ומיקום הרגלים של הלבן מנע למעשה תזוזה של הרגלים השחורים ויציאתם של הכלים השחורים לקרב. המלך הלבן הוכיח את יכולותיו ההתקפיות והצטרף ככלי לכל דבר למערכה במרכז הלוח.

לבן: עקיבא רובינשטיין שחור:  ז'אק מיזס  סנקט פטרבורג 1909

לבן:  ז'אק מיזס    שחור:    שמואל רשבסקי    מרגייט 1935 

בעמדה תמימה למראה רשבסקי זוכה ברגלי, מחזיר אותו מיד ומעביר לעמדת סיום עם מספר רגלים זהה לשני הצדדים. ניהול הסיום הוא מלאכת מחשבת .

קישורים חיצוניים 

 תחבולות של ז'אק מיזס, באתר wtharvey.com

הערות שוליים

שחמטאים יהודים גרמנים
שחמטאים יהודים בריטים
שחמטאים יהודים בשואה
מחברי ספרי שחמט יהודים
מחברי ספרי שחמט גרמנים
רבי-אמנים יהודים
בריטים שנולדו ב-1865
גרמנים שנולדו ב-1865
גרמנים שנפטרו ב-1954
בריטים שנפטרו ב-1954